**Харолд 220105**

**Тыныштықта өмір сүру**

***«Әрдайым ойын Саған бағыттаған***

***Әрі сенімін бір Өзіңе артқан***

***Жанды сақтайсың Сен тыныш, аман.***

***4Жаратқан Иеге сеніңдер әрқашан,***

***Құдай жартастай берік, мәңгі қорған.»***

***(Ишая 26:3-4)***

Шәкірттерімен кездескен Иса: «Мен сендерге амандық пен тыныштық сыйлаймын, Өзімнің тыныштығымды беремін», - деді. Осыдан кейін бірден: «Сондықтан көңілдерің қобалжып, қорықпаңдар!» деді. (Жохан 14:27) Қорқу, қобалжу - абдырап қалу, әбігерге түсу дегенді білдіреді. Бұл бүгінгі күні ұйықтай алмайтын, мазасыз, жүректері уайымға, қорқынышқа толы көптеген адамдардың жағдайы.

Есіңізде болсын, тыныштықта өмір сүруіңіздің үш себебі бар.

1) Құдайдың құдіретінің арқасында.

2) Мәсіхтің шәкірттеріне де, бізге де берген уәдесінің арқасында

Және, 3) Құдайдың билігінің арқасында, бұл барлығы Оның бақылауында екенін білдіреді.

Жарайды, бірнеше минут бойы мен айтқан нәрсеге назар аударыңызшы. Иә, Құдайдың құдіретті екенін білесіз. Мәсіх осында болғанда, ешкім Оның істегенін істеген емес. Сіз сондай-ақ Киелі кітаптың керемет уәделерге толы екенін білесіз, бірақ сіз олардың жеке сізге қатысты екені туралы ойламай, оларға сенбеуге бейімсіз. Бірақ біздің сәтсіздіктеріміз бен түкке тұрғысыз сезімдеріміздің ауыртпалығымен сіз: «Мен бұл мұқтаждықты Құдайға тапсырып, Оған сенемін, өйткені мен Оның баласымын» деп өте сирек айтасыз.

Сіз сондай-ақ Құдайдың біздің әлемді басқаратынына, өз уақытында: «Жетеді!» деп айтатынына, және Шайтан басып алған жерді қайтарып алу үшін Өзінің Ұлын жіберетіне сенесіз.

Бірақ бұл сенім байланысын қалай жасауға болады? Қарапайым сөзбен айтқанда, сіз қалай Құдайдың баласы бола аласыз, сіздің есіміңіз сол ұлы және керемет уәделерге байланысты екенін қалай біле аласыз?